La Casa Penya s’obri als centres educatius
20 de setembre 2017

La Casa Penya s'obri als centres educatius. La Comissió d'Educació Ambiental d’Acció Ecologista-Agró i l'Ajuntament de Sagunt conviden a les escoles a descobrir La Casa Penya, el centre d'educació i voluntariat ambiental de la Marjal d’Almardà-Almenara.

Durant el curs 2017-2018, La Casa Penya obri les seues portes a alumnes de primària i secundària de forma gratuïta fins a esgotar l'oferta de visites escolars. Amb estes visites volen promoure una relació directa entre els alumnes de primària i secundària amb la marjal i la natura. Es tracta d'una experiència educativa enriquidora amb la qual, a més de descobrir els valors mediambientals de les zones humides, els alumnes reforcen els diferents continguts que han treballat en classe.

La Casa Penya estarà oberta a les escoles els dimecres al matí. L'activitat és gratuïta i estarà guiada per monitors d’Acció Ecologista-Agró, entitat d'utilitat pública que porta més de dues dècades desenvolupant iniciatives d'educació ambiental.

Per a concertar una visita cal enviar un correu electrònic a agromorvedre@gmail.com o telefonar pel matí al 96 026 36 17.

![](/media/px2bv4bd/68-2_cuerpo.jpg)  
  

*   [](http://www.facebook.com/sharer.php?u=https://aytosagunto.es/va/actualitat/la-casa-penya-s-obri-als-centres-educatius-1/ "Facebook")
*   [](http://twitter.com/share?url=https://aytosagunto.es/va/actualitat/la-casa-penya-s-obri-als-centres-educatius-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-penya-s-obri-als-centres-educatius-1/ "Linked In")
*   [](mailto:?body=https://aytosagunto.es/va/actualitat/la-casa-penya-s-obri-als-centres-educatius-1/)